КРИТЕРИЈУМ ЗА ДОДЕЛУ УГОВОРА 
                                                       ЗА ЈАВНУ НАБАВКУ УСЛУГЕ

Техничка контрола техничке документације за изградњу улице Јурија Гагарина са инфраструктуром, од улице Др Ивана Рибара до државног пута Јужни Јадран


Критеријум за доделу уговора је економски најповољнија понуда
[bookmark: _GoBack]Елемент критеријума: цена и искуство понуђача по формули:
Укупан број бодова појединог понуђача биће утврђен сабирањем бодова добијених на следећи начин: 
УБ = ЦП + ИП
При чему је:
УБ – укупан број бодова
ЦП – број бодова остварен за понуђену цену у РСД без ПДВ
ИП – број бодова остварен за понуђено искуство понуђача
*Економски најповољнија понуда (потпуна, благовремена, понуда без недостатака за које ЗЈН предвиђа обавезно одбијање понуде = ваљана понуда) је она која је је остварила највећи број укупних бодова (УБ)
1.Број бодова остварен за понуђену цену у РСД без ПДВ (ЦП)

Бодовна вредност према овом критеријуму израчунава се према следећој формули:
ЦП = (Цмин/Цп) x 80
гд‌е је:
ЦП - број бодова остварен за понуђену цену у РСД без ПДВ
Цп - цена из понуде понуђача која се оцењује у РСД без ПДВ
Цмин - најнижа цена од свих понуђених понуда у РСД без ПДВ
Максималан број бодова који понуђач може добити према овом критеријуму је 80.
2. Број бодова остварен за искуство понуђача (ИП)

Бодује се искуство понуђача (привредног субјекта)  за услуге које је реализовао у последњих 5 (пет) година пре истека рока за подношење понуда, а  за потребе  прибављања решења из члана 145. и/или грађевинске дозволе из члана 135. Закон о планирању и изградњи.
Захтевани критеријум за квалитативни избор привредног субјекта: 
· Извршена Техничка контрола Идејног пројекта и/или Пројекта за грађевинску дозволу саобраћајнице са минимум једном припадајућом инфраструктуром (водовод или канализација или јавно осветњење или нека друга инсталација) 
У оквиру овог критеријума ће се бодовати само референце које су наведене у Обрасцу 1.
Свака референца која испуњава наведени критеријум и која је наведена у Обрасцу 1 се бодује са 5 бодова, при чему ће се бодовати и референца која је наведена у услову за Стручни капацитет (Списак  пружених услуга) уколико је наведена у Обрасцу 1, у супротном се иста неће бодовати. 
· једна реализована референца - 5 бодова
· две реализованe референцe - 10 бодова
· три реализоване референце - 15 бодова
· четири и више реализованих референци - 20 бодова
Максималан број бодова који понуђач може добити према овом критеријуму је 20.

Овај критеријум се доказује:
· Попуњеном Изјавом о испуњености критеријума за квалитативни избор привредног субјекта у којој су наведени подаци: назив и адресу наручиоца/инвеститора, тачан назив извршене услуге,  назив и седиште извршиоца услуге, заводни број и датум уговора, податке који су захтевани у критеријуму, датум у ком периоду су извршене услуге, контакт особа наручиоца/инвеститора, његов телефон или мејл
· Попуњеном Изјавом о искуству понуђача (привредног субјекта) – Образац 1 је дат уз ИА и исти треба  објавити на порталу ЈН, а понуђачи су у обавези да исти приложе уз понуду. 
Од најповољнијег понуђача, укључујући све чланице заједничке понуде, ће се пре доношења одлуке о додели упутити захтев за достављање доказа о испуњености услова и то:
• Потврда наручиоца/инвеститора за референце за понуђача/члана заједничке понуде која мора садржати: назив и  адреса наручиоца/инвеститора, назив и седиште извршиоца услуге,  тачан назив извршених услуга (назив техничке документације/предмет уговора),  заводни број и датум уговора, период извршења услуге,  податке који су захтевани у услову, контакт особа наручиоца/инвеститора и његов телефон или мејл. 
У оквиру Иницијалног акта је дат Образац 2: Потврда наручиоца/инвеститора за референцу понуђача (привредног субјекта) коју  треба објавити заједно са конкурсном документацијом.
Напомена: Неће се признавати референце за услуге које су у току, тј. које нису завршене.
Уколико привредни субјект не достави наведене доказе за захтевано искуство, понуда неће бити одбијена, већ ће у траженом критеријуму остварити 0 бодова.
Економски најповољнија понуда је понуда с највећим бројем бодова.
Укупна оцена понуде је збир бодова добијених по свим критеријумима:
УБ = ЦП + ИП,    максимално:   100= 80+20
Бодови се заокружују на две децимале по математичком правилу заокруживања.

